Länsiväylä-lehti vaihtoi päätoimittajaa - Taloussanomat - Ilta-Sanomat
Länsiväylä-lehti vaihtoi päätoimittajaa
Julkaistu: 2.1.2006 14:19
Espoossa ja Kirkkonummella ilmestyvän ilmaisjakelulehti Länsiväylän päätoimittaja Tapio Kari irtisanoutunut. Hän kertoi eronsa syyksi lehden kehittämiseen liittyvät erimielisyydet kustantajan kanssa.Uudeksi päätoimittajaksi on nimitetty Eero Lehtinen, joka on myös Helsingin Uutisten, Vantaan Sanomien ja Alueuutisten vastaava päätoimittaja.Kari nousi päätoimittajaksi, kun hänen edeltäjänsä Janne Kaijärvi lähti kesällä 2004 Sanomien omistaman Uutislehti 100:n ja myöhemmin myös Vartin päätoimittajaksi.Länsiväylä on Suomen suurimpia paikallislehtiä. Se siirtyi Suomen Lehtiyhtymä -konserniin Janton-kaupassa. Lehtiyhtymän pääomistaja on Eero Lehti.Konsernin muita julkaisuja ovat muun muassa Keski-Uusimaa, Länsi-Uusimaa ja Uusimaa sekä ilmaisjakelulehdet Helsingin Uutiset ja Vantaan Uutiset.Koventuneen ilmaislehtikisan takia Länsiväylä lisää ilmestymiskertojaan neljään viikossa.